《王导宅》
宋代·马之纯

当时一马渡江来，幕府山头刈草莱。
四海纷披都似此，一时缔创亦艰哉。
朝纲治具提还挈，国本人心壅更培。
辅佐中兴功第一，应须千尺上云台。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。